CELEX: 31989R3900
Language: hr
Date: 1989-12-04 00:00:00
Title: Uredba Vijeća (EEZ) br. 3900/89 od 4. prosinca 1989. o primjeni Odluke br. 2/89 Vijeća za suradnju EEZ-Tunis o izmjeni, radi pristupanja Španjolske i Portugala Europskim zajednicama, Protokola o definiciji pojma „proizvodi s podrijetlom” i o načinima upravne suradnje

02/Sv. 021
            
            
               HR
            
            
               Službeni list Europske unije
            
            
               30
            
         31989R3900
   
               L 375/1
            
            
               SLUŽBENI LIST EUROPSKE UNIJE
            
            
               04.12.1989.
            
         
      UREDBA VIJEĆA (EEZ) br. 3900/89
   od 4. prosinca 1989.
   o primjeni Odluke br. 2/89 Vijeća za suradnju EEZ-Tunis o izmjeni, radi pristupanja Španjolske i Portugala Europskim zajednicama, Protokola o definiciji pojma „proizvodi s podrijetlom” i o načinima upravne suradnje
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir Uredbu Vijeća (EEZ) br. 2573/87 od 11. kolovoza 1987. o utvrđivanju aranžmana o trgovini između Španjolske i Portugala, s jedne strane, te Alžira, Egipta, Jordana, Libanona, Tunisa i Turske, s druge strane (1), a posebno njezin članak 23.,
   uzimajući u obzir prijedlog Komisije,
   budući da se u članku 7. Odluke 87/456/EZUČ predstavnika vlada država članica na sastanku Vijeća od 11. kolovoza 1987. o utvrđivanju aranžmana između Španjolske i Portugala, s jedne strane, te Alžira, Egipta, Jordana, Libanona i Tunisa, s druge strane, o trgovini proizvodima obuhvaćenih Ugovorom o EZUČ-u (2) utvrđuje da se potrebne promjene pravila o podrijetlu koje su usvojila Vijeća za suradnju nakon pristupanja Španjolske i Portugala primjenjuju na proizvode obuhvaćene spomenutom Odlukom;
   budući da je na temelju članka 25. Protokola o definiciji pojma „proizvoda s podrijetlom” i o načinima upravne suradnje Vijeće za suradnju EEZ-Tunis donijelo Odluku br. 2/89 o izmjeni Protokola kako bi se uzelo u obzir pristupanje Španjolske i Portugala Europskim zajednicama;
   budući da treba osigurati primjenu spomenute Odluke u Zajednici,
   DONIJELO JE OVU UREDBU:
   Članak 1.
   Odluka br. 2/89 Vijeća za suradnju EEZ-Tunis primjenjuje se u Zajednici.
   Tekst Odluke priložen je ovoj Uredbi.
   Članak 2.
   Ova Uredba stupa na snagu na dan njezine objave u Službenom listu Europskih zajednica.
   Primjenjuje se od 1. siječnja 1990.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. prosinca 1989.
      
         
            Za Vijeće
         
         
            Predsjednik
         
         M. DELEBARRE
         
      
   
   
      (1)  SL L 250, 1.9.1987., str. 1.
   
      (2)  SL L 250, 1.9.1987., str. 112.